W.

W.‎ (מבוטא "דָאבּ-יָא") הוא סרטו של הבמאי אוליבר סטון אשר יצא לאקרנים ב-17 באוקטובר 2008 המבוסס על סיפור חייו האמיתי של הנשיא ה-43 של ארצות הברית ג'ורג' ווקר בוש. הסרט נכתב על ידי סטנלי וייזר והופק ובוים על ידי אוליבר סטון. בסרט מככבים ג'וש ברולין בתפקיד בוש, טנדי ניוטון בתפקיד קונדוליזה רייס, ג'פרי רייט בתפקיד קולין פאוול, ריצ'רד דרייפוס בתפקיד דיק צ'ייני, אליזבת' בנקס בתפקיד לורה בוש, אלן קולמן בתפקיד ולדימיר פוטין והשחקן המצרי סייד בדריה גילם את סדאם חוסיין. הסרט עוקב אחר חייו של ג'ורג' ווקר בוש מגיל 20 ועד גיל 58 ומציג את חייו לפני תקופת הנשיאות שלו, תקופת נעוריו הפראית, התמכרותו לאלכוהול, יחסיו של בוש עם אביו (ג'ורג' הרברט ווקר בוש, נשיא ארצות הברית לשעבר), חזרתו לדת, הקדנציה הראשונה של בוש בבית הלבן ותחילת מלחמת עיראק. ג'ורג' וו. בוש (ג'וש ברולין) עובר טקס קבלה למועדון דלתא קפא אפסילון של אוניברסיטת ייל. בוש עובר את הטקס בהצלחה ומצהיר כי המסורת הפוליטית של משפחתו לא מעניינת אותו. מעט מאוחר יותר, בוש נכלא בניו ג'רזי בגין הפרעות במשחק פוטבול, אביו ג'ורג' הרברט ווקר בוש (ג'יימס קרומוול) מכריז כי יעזור לו, אך בפעם האחרונה. עם סיום לימודיו בייל בוש עובד באסדת נפט בטקסס, אך מתפטר לאחר כמה שבועות. זמן קצר אחר כך, הוא מוצא עבודה ומתקבל לבית הספר לעסקים של אוניברסיטת הרווארד, בעזרת אביו, אך עד מהרה מתעמת עם אביו כשהוא משתכר ומרסק את רכבו ברכוש של המשפחה. אחיו, ג'ב (ג'ייסון ריטר) מתערב ומפסיק את העימות. בוש מכריז כי ירוץ לבחירות לקונגרס של טקסס, והוא פוגש את רעייתו העתידית, לורה ליין וולץ' (אליזבת בנקס). בעת העימות הטלוויזיוני לקונגרס בוש סופג לביקורת מצד יריבו הדמוקרטי, קנט הנס (פול ריי), שאומר כי בוש אינו טקסני אמיתי וכי אינו מדינאי רציני מאחר שהיה מעורב בתחרויות שתייה שונות. בעקבות זאת, בוש מפסיד בעימות ובבחירות, אך עם מספר ההצבעות הגבוה ביותר עבור מועמד רפובליקני בתולדות המדינה. מעוצבן מהפסדו, בוש מכריז כי הוא לעולם לא ייצא מטקסס וכי לא יעזוב את הנצרות. בוש מתנזר מאלכוהול, בזמן שאביו מזמינו לסייע לו בקמפיין הבחירות לנשיאות ארצות הברית ב-1988, מרוץ שהפך למוצלח עם בחירתו של ג'ורג' הרברט ווקר בוש לתפקיד נשיא ארצות הברית. ג'ורג' בוש הבן חושד כי הוא נבחר לסייע לאביו, כיוון שאחיו היה עסוק מדי באותה עת. יועצו הפוליטי של בוש האב, קארל רוב (טובי ג'ונס), אומר לבוש הבן כי יש לו פוטנציאל להצליח בכוחות עצמו, אך עדיין לא עשה די עם חייו בשל כך. בוש הופך למנהל קבוצת הבייסבול טקסס ריינג'רס בזמן שאביו מנצח במלחמת המפרץ, אף שכוחות בעלות הברית ניצחו בתוך 100 שעות, מחליט בוש האב לא לפלוש לעיראק כדי ללכוד את סדאם חוסיין. לאחר הפסד אביו בבחירות לנשיאות ארצות הברית 1992 לביל קלינטון, בוש[דרושה הבהרה] חש כי החלטתו[דרושה הבהרה] שלא לפלוש לעיראק הייתה בעוכריו[דרושה הבהרה]. בוש מחליט להתמודד בבחירות למושל טקסס, חרף התנגדות אביו, ונבחר לתפקיד המושל. ב-1999, בוש מתמודד בבחירות לנשיאות ארצות הברית והופך לנשיא ארצות הברית. בעקבות פיגועי 11 בספטמבר בוש מצהיר בנאום מצב האומה על ציר הרשע - צפון קוריאה, איראן ועיראק, ושנה לאחר מכן בוש מתחיל לחפש אחר ראיות כי סדאם מייצר נשק גרעיני. כל סגל הבית הלבן תומך בו, למעט מזכיר המדינה, קולין פאוול (ג'פרי רייט), שמצהיר כי התכנון לפלוש לעיראק יביא לכאוס בעיראק. פאוול מותקף על ידי סגן נשיא ארצות הברית, דיק צ'ייני (ריצ'רד דרייפוס) ומזכיר ההגנה, דונלד ראמספלד (סקוט גלן), שמשוכנע כי המלחמה - למרות היותה בלתי מתוכננת מבחינה אסטרטגית - תבטיח את מעמדה של ארצות הברית כמעצמה גלובלית, כשהדמוקרטיה תתפשט במזרח התיכון. בנאום מצב האומה בוש מצהיר כי יש לבחור "האם אתם איתנו או עם המחבלים". במארס אותה שנה, ארצות הברית פולשת לעיראק, ומתחילה נראה שהמלחמה הופכת למוצלחת ובוש נואם את נאומו "המשימה הושלמה", על נושאת מטוסים, בפני חיילים. כשמתבהר כי אין כלל נשק גרעיני בעיראק, בוש מבין כי האחריות למציאת נשק כזה נמצאת אי שם בשרשרת הפיקוד. במסיבת עיתונאים בבית הלבן בוש נשאל אילו שגיאות עשה במהלך כהונתו כנשיא, שאלה שמותירה אותו ללא מילים. באותו הלילה בוש סובל מסיוט ובו אביו מאשימו בהרס המורשת המשפחתית, וכי אביו העדיף יותר את אחיו ג'ב בוש. סצנה סופית: בוש חולם כי הוא משחק בייסבול במרכז המגרש, ומנסה לתפוס זבוב מעופף, אך נכשל בכך. ג'וש ברולין - ג'ורג' וו. בוש ג'יימס קרומוול - ג'ורג' הרברט ווקר בוש אלן בורסטין - ברברה בוש יואן גריפית' - טוני בלייר ריצ'רד דרייפוס - דיק צ'ייני אליזבת' בנקס - לורה בוש טנדי ניוטון - קונדוליזה רייס סקוט גלן - דונלד ראמספלד ג'פרי רייט - קולין פאוול ג'ייסון ריטר - ג'ב בוש טובי ג'ונס - קארל רוב ג'ניפר סייפס - סוזן אוואנס סעיד באדרייה - סדאם חוסיין נוח וויילי אתר האינטרנט הרשמי של W. "W.", במסד הנתונים הקולנועיים IMDb (באנגלית) "W.", באתר נטפליקס "W.", באתר AllMovie (באנגלית) "W.", באתר Rotten Tomatoes (באנגלית) "W.", באתר Box Office Mojo (באנגלית) "W.", באתר Metacritic (באנגלית) "W.", באתר אידיבי "W.", תסריט הסרט באתר Scripts.com (באנגלית) "W.", במסד הנתונים הקולנועיים KinoPoisk (ברוסית) חן חדד, עכבר העיר און ליין, עכבר העיר אונליין, "W": חיים שכאלה לג'ורג' בוש, באתר הארץ, 10 בנובמבר 2008